L 335/42
HU
Az Európai Unió Hivatalos Lapja
2022.12.29.
4. cikk
A napenergiát hasznosító berendezések telepítésére vonatkozó engedélyezési eljárás felgyorsítása
(1) A napenergiát hasznosító berendezések és a közös elhelyezésű energiatároló létesítmények, többek között az épületekbe integrált, napenergiát hasznosító berendezések és a háztetőre szerelt, napenergiát hasznosító berendezések meglévő vagy jövőbeli mesterséges struktúrákba – ide nem értve a mesterséges vízfelületeket – történő telepítésére vonatkozó engedélyezési eljárás időtartama nem haladhatja meg a három hónapot, feltéve, hogy az ilyen struktúrák elsődleges célja nem a napenergia-termelés.
A 2011/92/EU irányelv 4. cikkének (2) bekezdésétől és II. melléklete 3. pontjának a) és b) alpontjától eltérve, azokat önmagukban vagy az említett irányelv II. melléklete 13. pontjának a) alpontjával összefüggésben értelmezve, az ilyen, napenergiát hasznosító berendezések adott esetben mentesülnek az annak meghatározásával kapcsolatos követelmény alól, hogy a projekthez szükség van-e környezeti hatásvizsgálatra, vagy a célzott környezeti hatásvizsgálat elvégzésének követelménye alól.
(2) A tagállamok kulturális vagy történelmi örökségvédelmi okokból, illetve a nemzetvédelmi érdekekhez kapcsolódó vagy biztonsági okokból kizárhatnak bizonyos területeket vagy struktúrákat az (1) bekezdésben foglalt rendelkezések hatálya alól.
(3) Az 50 kW vagy annál kisebb teljesítményű, napenergiát hasznosító berendezések – a termelő-fogyasztók létesítményeit is beleértve – telepítésére vonatkozó engedélyezési eljárás során az engedélyt megadottnak kell tekinteni, ha az illetékes hatóságok vagy szervek a kérelmet követő egy hónapon belül nem válaszolnak, feltéve, hogy a napenergiát hasznosító berendezés kapacitása nem haladja meg az elosztóhálózathoz való csatlakozás meglévő kapacitását.
(4) Amennyiben az e cikk (3) bekezdésében említett kapacitási küszöbérték alkalmazása jelentős adminisztratív teherhez vagy a villamosenergia-hálózat működésére nézve korlátokhoz vezet, a tagállamok alacsonyabb küszöbértéket is alkalmazhatnak, feltéve, hogy az nagyobb, mint 10,8 kW.
(5) Az e cikk (1) bekezdésében említett engedélyezési eljárások során hozott valamennyi határozatot a meglévő kötelezettségekkel összhangban nyilvánossá kell tenni.
5. cikk
A megújulóenergia-erőművek átalakítása
(1) A projektek átalakítására vonatkozó engedélyezési eljárás, többek között a berendezések hálózathoz való csatlakoz­ tatásához szükséges eszközök korszerűsítésére vonatkozó engedélyezési eljárás abban az esetben, ha az átalakítás kapacitás­ növekedést eredményez, nem haladhatja meg a hat hónapot, beleértve a vonatkozó jogszabályok által előírt környezeti hatásvizsgálatokat is.
(2) Amennyiben az átalakítás nem eredményezi a megújulóenergia-erőmű kapacitásának 15 %-ot meghaladó növekedését, és anélkül, hogy az érintené a lehetséges környezeti hatások e cikk (3) bekezdése szerinti értékelésének szükségességét, az átviteli vagy az elosztóhálózathoz való csatlakoztatást a kérelemnek az érintett szervhez való benyújtását követő három hónapon belül engedélyezni kell, kivéve, ha indokolt biztonsági aggályok merülnek fel, vagy fennáll a rendszerelemek műszaki összeférhetetlensége.
(3) Amennyiben a megújulóenergia-erőmű átalakítása, vagy a megújuló energia villamosenergia-rendszerbe való integrálásához szükséges kapcsolódó hálózati infrastruktúra korszerűsítése esetében meg kell határozni, hogy a projekthez szükség van-e környezeti hatásvizsgálati eljárásra vagy a 2011/92/EU irányelv 4. cikke szerinti környezeti hatásvizsgálatra, az ilyen előzetes meghatározás és/vagy környezeti hatásvizsgálat csak az eredeti projekthez képest bekövetkező változtatásból vagy bővítésből eredő lehetséges jelentős hatásokra korlátozódhat.